cyanic-selkie/wikianc huggingface dataset:
DS «Jæderen» (1918)
DS «Jæderen» var et lasteskip bygget ved Pusnes Mekaniske Verksted som byggenummer 44. Skipet ble overlevert til Skipsreder Nils Røgenæs, Haugesund i september 1918. I 1922 ble skipet solgt til Det Stavangerske Dampskibsselskap hvor det ble frem til 1954. Hugget i Holland i 1959.
Peer Gynt-hytta
Peer Gynt-hytta er et serveringssted i Rondane nasjonalpark, beliggende i knutepunktet mellom Høvringen, Mysusæter og Rondvassbu.
Navnet
Peer Gynt-hytta har fått navn etter sagnet om Peer Gynt. Fortellingen om Peer Gynt og Rondane inspirerte også hovedpersonen og miljøet i Peer Gynt av Henrik Ibsen.
Peter Christen Asbjørnsen ivret vel så mye for jakt og fiske som å samle eventyr. Sommeren 1842 treffer han på skotten Robert Meason Laing. Begge interessert i litteratur, jakt, fiske og naturvitenskap i fjellet. Når de forlater Christiania i juli har de som klart mål å oppleve en reinsjakt, slik det var beskrevet av William Bilton i ”Two summers in Norway” fra 1840. De blir seks dager på Eidsvoll for å fiske. Deretter dro de så raskt de kunne til Sel. Her får de tak i samme kjentmann som William Biltons, Tor Øygarden, som blir med på turen som jeger og kjentmann. Asbjørnsen hadde hørt at Øygarden var en god forteller. Med på turen ble også den lokale kjentmannen Anders Ulvolden. De overnatter i Uløyhytta, etter å ha startet helt nede fra dalen. Etter en resultatløs jakt er alle slitne. Av Øyggarden får han èn fortelling – om et flott reinsdyrbytte han hadde tatt fra en tidligere jakt. De andre var ingen fortellere, det var trangt i hytta og èn må sove med føttene ut av inngangen. De blir med èn overnatting på Uløyhytta (10.-11. august 1842).
I et avsnitt skrevet på Laurgardsetra 11. august 1842 forteller Asbjørnsen utførlig om jaktturen dagen før, og dette danner senere grunnlaget for eventyrsagnet ”Rensdyrsjagt ved Rondane.” Asbjørnsens senere karikaturer og litterære friheter over ”Sir Tottenbroom” (Laing) minner mye om en pussig fransk greve i William ”Scropes The art of deer-stalking”, som Asbjørnsen hadde lånt av nettopp Laing. Videre er Asbjørnsens reinsjaktskildring påfallende lik Biltons. Reisedagboka slutter den 12. august, med ”Hjemvandring. Fiskeri i Smuktjernet. Sæterliv. Høvringen. Sagn o.s.v.” Det ser ut som om han fikk flere av sagnene på Høvringen dagen etter den mislykkede jakta. Noe av det viktigste som ble skrevet før han gikk over til korte notater var naturskildringer, som han senere støtter seg på i ”Høyfjellsbilleder.” Disse skildringene var med på å endre vårt syn på norske fjell. Før dette hadde fjellet blitt beskrevet med frykt. Asbjørnsen møtte fjellet med forskerens nysgjerrighet, og beskriver hva han har sett, akkompagnert av jegerens holdninger og sans for poesi i landskapet.
Asbjørnsen visste hvor han skulle. Han får lese et brev som Krag, prest i Vågå, hadde skrevet til assistentarkivar Bernt Moe ved Riksarkivet, og gjort ham oppmerksom på det rike fortellermiljøet i norddalen og nevner ”et par skoleholdere”, som må ha vært Hans Hansen Pillarviken (1798 – 1863) og Ola H. Skjedsvold. Moe viser brevet til Asbjørnsen. I 1835 etablerer Krag fastskoleordning og regelmessige lærerseminarer for prostiets lærere, og gir den begavete skolemesteren i Sel opplæring eksklusivt. I 1836 starter Pillarviken fastskole i Sel. I 1842 møtte Asbjørnsen en rik og levende fortellertradisjon i Sel. For det meste takket være Pillarviken, pedagogisk pioner for bygda, fremragende lærer og skolemester, ivrig samler av eventyr og myter. Lørdagskveldene holdt Pillarviken ”uppsetu” på skolen, for store og små. Folk kunne komme langveis fra for å høre på. Her hentet han frem og videreforedlet den gamle fortellerkulturen i dalen ved fortellinger, foredrag og opplesing. Pillarviken hadde ”et nesten uuttømmelig forråd av sagn og eventyr som han kunne fortelle på en mesterlig, ja genial måte.” Tilsetningen ble siden styrket av de talentfulle yndlingselevene Engebret Hougen (1826–1891) og Paul Botten Hansen.
Av notatene til Asbjørnsen går det frem at Pillarviken har øst av sitt store oppkomme. Vi vet med sikkerhet fem eventyr han fikk av Pillarviken: Askeladden og de gode hjelperne, Gullfuglen, Gutten som ville bli handelskar, Gutten som tjente tre år uten lønn og Goddag mann økseskaft. Han fortale ganske sikkert mange flere og sendte Asbjørnsen mye stoff etterpå, mellom 1842 og 1847. Dette skjedde først etter at Asbjørnsen hadde vært på Høvringen og lett etter sagnene i deres rette omgivelser. Nede i bygda igjen oppsøker Øygarden den 15-årige Engebret Hougen. ”Gaa ned aat Laargard (Laurgard skysstasjon i Sel) att `om Asbjørnsen, og fortælj ham alle de Eventyr Du kan.” Der bli Engebret sittende i to dager å fortelle fra det rike tilfanget han hadde fra ”uppsetu” og starter med Peer Gynt. I et brev til moren sier han ”Det første jeg fortalte, var om Peer Gjynt, og til denne Fortælling satte jeg et par andre Historier – om Vala-Budejerne og Kristofer Eldførpungen og sligt noget.” Senere utdyper han: ”Asbjørnsen var som bekjent vàr til at merke uægte Tildigtninger. Han tog imidlertid hertil Takke med mine Kombinationer, idet jeg forbandt 3 Sagn til et: Peer Gynt, Valabudeierne og Kjetten paa Dovre.” Engebret visste ikke hva dette skulle ha å si for litteraturhistorien! I tillegg fortalte han mange flere også. Sønnen til Hougen hevder at Asbjørnsen også fikk fortalt Kari Trestakk og Velefrikk med fela. Asbjørnsen oppgir Hougen som hjemmelsmann til Peer Gynt. Hougen sier han kjenner igjen sine egne fortellinger nesten ord for ord hos Asbjørnsen. Hougen mener Peer Gynt-fortellingene ble bevart og videreført først og fremst av hans egen familie. Men det er lite sannsynlig, andre kjente også til Peer Gynt, og broren er ikke enig. Så Peer Gynt har vært kjent i Sel, men bare et begrenset utvalg historier. Pillarviken kjente til Peer Gynt etter Engebrets fortellinger i «uppsetu» og har nok informert Asbjørnsen. Hougens sammenstilling gjengis i ”Rensdyrjakt i Rondane”, men ikke uten at Asbjørnsen opplagt skjønte at Hougen tok seg friheter. Sagnene skulle han også høre fra andre kilder – men har godtatt det slik det ble fortalt.
Seljumannamesse
Dagen er på Østlandet også kjent som Knutsok eller Knut med ljåen (egentlig 10. juli), Kjell fut og tredjevaka (Østlandet). På Vestlandet hadde de en merkedag til, 31. august, etter dagen i 1170 da Sunnivas skrin ble flyttet fra Selje til Bergen. Sunniva er Bergens skytshelgen.
Ørplasselva
Ørplasselva (også kalt Øverplasselva, nordsamisk: Goddevágjohka) er ei elv i Alta kommune i Finnmark. Den er ei sideelv til Bognelva og er 10,0 km lang og har et nedbørfelt på 24,2 km². Middelvannføringen ved munningen er 0,89 m³/s.
Bognelvvassdraget ble vernet mot kraftutbygging i Verneplan II for vassdrag i 1980.
Blågrønnbakterier
cyanobakterienes taksonomi er for øyeblikket under utredning
Blågrønnbakterier eller cyanobakterier, tidligere kjent som blågrønnalger, stammer fra det greske ordet κυανοs, som betyr blå. Blågrønnbakterier er en gruppe av svært enkle bakterier fra arkeikum med basis mer enn 3,5 milliarder før nåtiden. De er feilaktig blitt kalt alger.
Beskrivelse
Blågrønnbakterier er, sammen med noen andre mindre bakteriegrupper, fotoautotrofe, og får sin energi gjennom fotosyntese. Som alle andre bakterier har blågrønnbakterier ingen cellekjerne – de er ikke eukaryote. Fotosyntesen er knyttet til selve cellemembranen, og ikke kloroplaster, slik som hos eukaryote fotosyntetiserende organismer (bl.a. planter og forskjellige algegrupper).
Blågrønnbakterier omfatter ca. 150 slekter med 1 500 arter. De lever i ferskvann, brakkvann, saltvann, i og på jord og på fuktige klipper. Noen trives til og med i varme kilder med temperatur opptil 75 grader celsius, andre lever i klippesprekker i ørkener, men andre igjen finnes i arktisk klima. Enkelte lever i symbiose med sopparter og bidrar til dannelse av lav. Hovedmengden av blågrønnbakterier finnes imidlertid i ferskvann. Det finnes både planktoniske og fastsittende former av cyanobakterier. Man tror man har funnet Cyanobacteria-fossiler som spores tilbake 3,8 milliarder år, men dette er omstridt.
Trommel
En trommel er en lagringsenhet for lange og tynne gjenstander, for eksempel kabler eller tauverk. Hensikten med en trommel er å optimaliseres oppbevaringen av gjenstanden.
Blågrønnbakterier
Utvikling
I proterozoikum, før utviklingen av større dyr var de grunne havområdene sannsynligvis dekket av matter dannet av tidlige blågrønnbakterier (cyanobakterier) som kjempet seg gjennom lag av kalkstøv, ble tykkere og dannet giftige «kalkhauger» kjent som stromatolitter. Det faktum at stromatolittene var giftige kan kanskje forklare hvorfor moderne eukaryoter (celleorganismer) ventet én milliard år før de spredte seg nevneverdig før kaldt klima for 850-550 millioner år siden fortrengte stromatolittene og lot grønnalger og andre eukaryoter utvikle seg på grunn havbunn. Etter at det økte oksygennivået tillot fremveksten av mer komplekse organismer, oppstod det arter som beitet på disse mattene eller gravde seg gjennom dem. Dette førte ifølge Bottjer til dannelsen av den type havbunn vi i dag er kjent med fra grunne forhold, og som består av sand, stein og revdannende organismer som koraller m.m.
Trommel
En trommel består som oftest av en «tønne» som gjenstanden vikles rundt, og to vanger som begrenser bredden på tønnen. Disse vangene sørger for at gjenstanden ikke faller ut av tønnen, når man har viklet mye rundt tønnen. Siden vangene og tønnen oftest har en sirkulær form er det også lett å få ut gjenstanden fra trommelen. Som f.eks. legging av en elektrisk kabel i en kabelgrøft.
Blågrønnbakterier
Utvikling
Flere arter er giftige, og ved algeoppblomstring kan det dannes en grøtaktig masse ved kyster og strender.
Trommel
Typiske materialer for en trommer er; plast, treverk eller stål (eller en kombinasjon av disse).
Blågrønnbakterier
Taksonomi
Noen slekter i gruppe, med foreslåtte ordner.
Divisjon Cyanobacteria (blågrønnbakterier) – 150 slekter, 2 000 arter
Ragnar Halvorsen
Ragnar Halvorsen (født 23. mai 1924 i Fredrikstad, død 15. februar 2019 i Oslo ) var en norsk siviløkonom og næringslivsleder som var første president i Næringslivets Hovedorganisasjon (NHO).
Halvorsen var president i Norsk Arbeidsgiverforening (NAF) og pådriver av sammenslutningen mellom NAF (Norges Industriforbund) og Norges Håndverkerforbund til Næringslivets Hovedorganisasjon (NHO). Fra 1989 til 1992 var han NHOs første president. Halvorsen var styreleder i Norges Eksportråd, Borregaard og Den norske Creditbank.
Med sin hustru Anna Halvorsen, født Ødegård, fikk han datteren Marit Halvorsen, professor dr. juris ved Universitetet i Oslo.
Johan III av Portugal
Johan III regjerte i en periode da Portugal var på høyden av sin politiske og økonomiske makt, med et rike som strakk seg over tre kontinenter. De portugisiske befestningene i Asia ble ytterligere utvidet i hans regjeringstid, samtidig som han fikk igangsatt en mer systematisk kolonisering av Brasil. Han utviklet blant annet en politikk som styrket portugisiske posisjoner i India, hvor han blant annet innførte monopol på handel med krydder fra molukkene.
I hans tid ble portugiserne de første europeere som etablerte kontakt med Kina under Ming-dynastiet og Japan. I Nord-Afrika avviklet han portugisiske befestninger i muslimske områder for bedre å kunne konsentrere seg om India og Brasil. I et forsøk på å utvide handelen ytterligere, tok Johan III også kontakt med landene i Baltikum samt med Rhinland. Han innførte også den portugisiske inkvisisjonen.
Ángel Casero
Ángel Luis Casero Moreno (født 27. september 1972 i Valencia) er en spansk landeveissyklist som syklet profesjonelt mellom 1994 og 2005.
Me voy
«Me voy» (norsk: Jeg drar) er Julieta Venegas' første single fra hennes femte album, Limón y Sal.
Ángel Casero
Hans første seier kom i 1995 i Clásica a los Puertos de Guadarrama fulgt av Vuelta a Castilla y León i 1997. I 1998 og 1999 ble han spansk mester. I 1999 kom han på femteplass i Tour de France. Han ble nummer to i Vuelta a España i 2000 og vant i 2001.
Den engelske pasienten
Den engelske pasienten (The English Patient) er en roman av den canadiske/srilankiske forfatteren Michael Ondaatje som handler om en sterkt forbrent mann som lever ut sine siste dager mens annen verdenskrig går mot slutten, i et kloster i Toscana i Italia sammen med en kanadisk sykepleier, og om en dramatisk kjærlighetshistorie som avsløres gradvis etter hvert som han gjenvinner hukommelsen.
Ondaatjes roman er meget løst basert på den østerriksk-ungarske ørkenforskeren grev László de Almásys liv; mye av handlingen i romanen er fiksjon.
Romanen fikk Booker-prisen for beste skjønnlitterære verk i 1993. Den ble filmatisert av Anthony Minghella i 1996, og vant en rekke priser, bl.a. Oscar og Sølvbjørnen.
Handling
Den engelske pasientens eneste eiendel var en slitt bok, som andre ved klosteret ofte leser høyt for ham. Pasienten kan gi detaljerte erindringer om konfliktene han var en del av i ørkenen under verdenskrigen, men han klarer ikke å huske sitt eget navn. I stedet velger han å tro på andres antagelser om at han er en engelskmann. Men pasienten heter egentlig László de Almásy, en ungarsk greve.
Se også
Angielski pacjent
Calvenzano
Byen ligger 35 km øst for regionens hovedstad Milano og ca. 25 km sør for Bergamo. Byen har 4204 innbyggere (2013).
Befolkningsutvikling
Tall fra ISTAT
Bolsjaja Rogovaja
Bolsjaja Rogovaja (russisk: Большая Роговая) er ei elv i Nenetsk og Komi i Russland. Den er ei høyre sideelv til elva Usa, og er 311 km lang med et nedbørfelt på 7 290 km².
Elvas utspring er i området ved Padimejty-sjøene på Bolsjezemelskaja Tundra, og den renner i sørvestlig retning til den munner ut i Usa. Elva er frosset over fra oktober/november til mai/juni.
Områdene ved Bolsjaja Rogovaja er nå stort sett ubebodd, og den eneste landsbyen er Sjavta lengst nord i nedslagsfeltet.
Europavei 592
Europavei 592 går mellom Krasnodar og Djoubga ved Svartehavet i Russland.
Veien var tidligere del av europavei 115, denne følger nå A146.
14. mai
Navnedag
Kristian, Kristen, Karsten, Christian
Fødsler
Se flere som er født 14. mai i Kategori:Fødsler 14. mai.
Dødsfall
Se flere som døde 14. mai i Kategori:Dødsfall 14. mai.
Wensley
Wensley er en liten landsby og verdslig sogn i distriktet Richmondshire i grevskapet North Yorkshire, England. Den ligger ved A684 omkring halvannen km sørvest for Leyburn. Elven Ure renner gjennom landsbyen. Dalen denne elven har dannet har fått navnet Wensleydale etter landsbyen. I henhold til folketellingen i 2011 har landsbyen og sognet en befolkning på 151 innbyggere.
Historie
Wensley fikk charter for å holde marked i 1202, og helt til et stykke inn i på 1500-tallet det eneste stedet i dalen som hadde rett til å holde marked. Sognekirken, dedikert den hellige treenighet, er datert til rundt 1300.
Landsbyen ble rammet av pest i 1563. Noen overlevende innbyggere flyktet til Leyburn. Et århundre senere ble det blåst liv i Wensley da Charles Paulet ble hertug av Bolton og bygde Bolton Hall der. Den nåværende herregården ble bygget i 1902, etter at den opprinnelige ble ødelagt av brann på 1600-tallet.
Identifikator
Identifikator et konsept som benyttes mye i informatikk. Konseptet er helt analogt med konseptet navn.
En identifikator er en streng som gir navn til en entitet som et dataprogram, en variabel, en klasse, et objekt, en funksjon, en prosedyre el.l. I programmeringsspråk utgjør identifikatorer leksikalske enheter (atomer).
Eksterne lenker
Identifikatorer – Hvordan genfinder man digitale objekter?
Vest-Makedonia
Vest-Hellas (gresk: Δυτική Μακεδονία, Dytiki Makedonia) er en av tretten periferier i Hellas. Den er delt inn prefekturne: Florina, Grevena, Kastoria og Kozani.
Geografi
Periferien ligger nordvest i landet og grenser til periferiene Sentral-Makedonia i øst, Thessalia i sør, Ípiros i vest, i tillegg til statene Nord-Makedonia og Albania i nord. Mye av Vest-Makedonia er fjellendt, noe en også ser i fordelingen av befolkningen, som er omtrent 300 000 innbyggere. De fleste innbyggere bor i jordbruksområdene. Hovedstaden Kozani har nesten 50 000 innbyggere. Andre byer er Ptolemaida (32 775), Grevena (16 704), Florina (14 318) og Kastoria (13 959).
Økonomi
70% av strømproduksjonen i landet blir produsert i Vest-Makedonia, og i tillegg er gruvedrift en viktig næring. De siste årene har turismen blitt viktigere, særlig om vinteren. Vest-Makedonia er den eneste greske periferien uten kyst, men har mange innsjøer, fjell, vakre landsbyer og to store skisentre i Florina (Vigla) og Grevena (Vasilitsa).
Christian Vande Velde
Christian Vande Velde (født 22. mai 1976 i Lemont, Illinois) er en amerikansk tidligere profesjonell syklist. Han ble profesjonell i 1998, og har for det meste vært hjelperytter. Hans største seire er sammenlagtseieren i Luxembourg rundt i 2006 og Tour of Missouri i 2008.
Han var med på Lance Armstrongs lag i to av hans seire i Tour de France, i 1999 og 2001. I 1999 kjørte han selv i ungdomstrøya på seks etapper, mens han ikke fullførte rittet i 2001.
I 2004 gikk han over fra US Postal til Liberty Seguros, før han sesongen etter startet i Team CSC. I Tour de France 2006 gjorde han en viktig jobb som hjelperytter for Carlos Sastre og Fränk Schleck, og fikk en 24.-plass totalt. Året etter ble han nummer 25.
Før 2008-sesongen gikk han over til nyetablerte Team Slipstream. Han skulle nå fungere som kaptein etter en lang karriere som hjelperytter. Laget ble invitert til å delta i Giro d'Italia 2008. Første etappe var en lagtempo som Slipstream vant, og Vande Velde fikk derfor kjøre med den rosa ledertrøya på den andre etappen. Han endte på en 52.-plass.
Slipstream ble også invitert til Tour de France 2008, og Vande Velde var kaptein på laget som like før byttet navn til Team Garmin. Han kom til Tour de France med et håp om en plassering blant de ti beste. Han endte på 5.-plass, tre minutter bak sin tidligere lagkamerat Carlos Sastre. Vande Velde kunne ha klart en pallplass hvis det ikke hadde vært for at han tapte 2.36 til teten på den 16. etappen, blant annet på grunn av et fall.
I september 2008 vant han Tour of Missouri sammenlagt. Grunnlaget la han da han vant den tredje etappen (ITT).
I 2009 veltet han på 3. etappe i Giro d'Italia og brakk fem ryggvirvler, hofta og ribbein. Han kom tilbake på sykkelen og var klar til Tour de France. Her klarte han en åttendeplass, til tross for at han siste del av rittet fungerte som hjelperytter for Bradley Wiggins.
I 2010 veltet han også på 3. etappe i Giro d'Italia. Denne gangen var skadene mindre alvorlige, men han brakk kragebeinet. Han var på plass for å kjøre om topplassering i Tour de France, men måtte gi seg etter tre etapper, med brukne ribbein.
Han var en av flere ryttere som i 2012 ga vitneforklaring i saken mot Lance Armstrong, og fikk seks måneders utestengelse.
Stichophthalma
Stichophthalma er en slekt av sommerfugler som hører til gruppen Amathusiini i underfamilien ringvinger (Satyrinae) i den store familien flikvinger (Nymphalidae).
Utseende
Store, bredvingete, mer eller mindre brunlige sommerfugler, slekten er ganske variabel i fargen. Vingenes underside er vanligvis lyst brunlig med fine, mørke tverrlinjer og øyeflekker langs kanten.
Levevis
Amathusiini er skogsinsekter. De voksne sommerfuglene er lite aktive og sitter mest stille, godt hjulpet av kamuflasjen. De flyr sjelden langt om gangen. Mange arter flyr helst i skumringen, og kommer til lys, noe som er ganske uvanlig for dagsommerfugler. De blir tiltrukket av gjærende frukt og fersk møkk, som de drikker fra. Larvene er lite kjente, men ser ut til for det meste å leve på enfrøbladete planter, blant annet bananplanter, palmer og bambus.
Utbredelse
Slekten er utbredt fra Sikkim og Bhutan i vest til Vietnam i øst.
Færøyske frimerker 1990
Færøyske frimerker 1990. Det ble utgitt i alt sytten frimerker av Postverk Føroya i 1990. Det var sekstende året som Færøyene utga egne frimerker. I 1990 var det fem utgivelser, 5. februar en serie på fire merker med motiv fra fiskeindustrien, 9. april to Europa/CEPT-merker med tema postkontor og samme dag tre merker færøyske flagget Merkið femti år, 6. juni fire merker med hvaler og 8. oktober fire merker med motiv fra Nólsoy.
Europe/CEPT - Postkontor
Design Bárður Jákupssen
Trick-Trick
Christian Mathis, bedre kjent som Trick Trick, er en amerikansk rapartist. Han er blant annet kjent for sitt samarbeid med Eminem på sin første singel "Welcome 2 Detroit".
Baden Cooke
Baden Cooke (født 12. oktober 1978 i Benalla, Victoria, Australia) er en australsk tidligere profesjonell syklist. Han er mest kjent som en spurtspesialist.
I 2003 vant han den grønne poengtrøya i Tour de France 2003, kun to poeng foran Robbie McEwen. Han vant også 2. etappe.
Varese Ligure
Varese Ligure (ligurisk: Vaeise) er en kommune i Provinsen La Spezia i den italienske regionen Liguria. Den ligger omkring 50 km. øst for Genova og omkring 35 km. nordvest for La Spezia. Kommunen har 2 254 innbyggere (2004).
Varese Ligure grenser til kommunene Albareto, Borzonasca, Carro, Maissana, Ne, Sesta Godano og Tornolo.
Gottlob Walz
Gottlob Walz (født 29. juni 1881, død 1943) var en tysk stuper som deltok i de olympiske lekene i London i 1908.
Paula Seling
Paula Seling (uttale: [ˈpa.u.la ˈse.liŋɡ], født 25. desember 1978 i  Baia Mare, Romania)  er  en rumensk sanger, komponist  og radio-DJ. Hun var dommer i den første sesongen av den rumenske utgaven av musikkonkurransen X Factor i 2011. Seling har gitt ut mer enn 13 album og over 20 singler, og har hatt to topp ti-hiter på den rumenske Topp 100-listen. Låtene «Seven Seconds» og «Playing with Fire» nådde 12.-plass på VG-lista i henholdsvis 2009 og 2011.
Gottlob Walz
Walz vant en olympisk bronsemedalje i stuping under OL 1908 i London. Han kom på delt tredjeplass i konkurransen i sviktstup bak sine landsmenn Albert Zürner og Kurt Behrens.
Paula Seling
Paula Seling har deltatt i den rumenske Selecția Națională seks ganger. I 2010 og i 2014 vant hun konkurransen, og representerte Romania i Eurovision Song Contest sammen med den rumesk-norske sangeren Ovi.
Gottlob Walz
To år tidligere, under Ekstralekene 1906 i Athen vant han 10 meter tårnstup.
Paula Seling
Eurovision Song Contest
Selings bidrag i den nasjonale finalen og i Eurovision Song Contest:
Diskografi
Album utgitt av Paula Seling:
Knutsmesse
Knutsmesse, også Knut med ljåen eller Knutsok, er en merkedag som blir feiret 10. juli til minne om den danske helgenkongen Knut den hellige som døde på denne dato i 1086.
På primstaven er dagen oftest merket med en ljå eller en rive da det ifølge både norsk og dansk tradisjon var vanlig at slåttonna skulle påbegynnes på denne dagen.
Fra gammelt av har man følgende rim om Knutsmessen:
«Kjell fut og St. Knut
driver bonden med ljåen ut»
Peter Schindler
Peter Schindler (født 16. februar 1892 på Frederiksberg i Danmark, død 14. februar 1967) var en dansk katolsk prest og forfatter. Han var konvertitt fra lutherdommen. Han regnes som den førende danske katolske kulturpersonlighet i mellomkrigstiden. Gjennom et stort og variert forfatterskap (reiseskildringer, apologetisk litteratur, prekener, dikt, avisartikler, salmer, oversettelser) nådde han ut til brede kretser.
Han ble student i 1909 og leste teologi til 1913, da han stakk til sjøs som messegutt. I 1914 konverterte han til katolisismen.
Han studerte teologi i Roma 1914-17 og ble presteviet og ordinert i Siena 7. oktober 1917. Året etter dro han hjem til København, der han ble kapellan ved den katolske Sakramentskirken 1918-19.
Senere virket Schindler som prest i Svendborg 1921-24, i Rudkøbing 1925-28 og i København 1928-30. Han studerte kristen arkeologi ved det pavelige institutt i Roma 1931-33 og vendte så igjen hjem for å bli rektor ved klosterskolen i København 1933-39, prest ved Skt. Knuds Kapel 1939-42 og ved Skt. Augustins Kirke 1942-43.
Blant annet i kraft av hans markante profil ble det dansk-tyske motsetningsforhold blant katolikkene i Danmark skjerpet.
Han var en åpen og utadvendt natur og foretok mange reiser i Europa, Nord-Afrika, Levanten og Sørøstasia.
Schindler utgav mange teologiske skrifter, men også skildringer av Italia i bøkene Rejse i Italien – udenfor Rom (1953), Ønskerejsen (1953), Dage i Rom (1956), Dage i Norditalien (1956) og Dage i Syditalien (1958). Disse bøkene ble meget populære i Danmark og tjente som veiledning for mange danske turister.
Chris Leinweber
Han kom til Storhamar i slutten av juli 2007 fra den italienske klubben HC Asiago. Han har tidligere spilt for Augusta Lynx, Utah Grizzlies, Johnstone Chiefs, Binghamton Senators, Syracuse Crunch og University of North Dakota. Leinweber regnes som en venstrefattet bevegelig spiller som har sin styrke i overblikk og som pasninglegger. Han har også blitt sammenlignet med amerikaneren Derek Eastman, som spilte i Storhamar sesongen 2006/07.
Patrik Järbyn
Järbyn har deltatt i fem olympiske leker, 1994 Lillehammer, 1998 Nagano, 2002 Salt Lake City, 2006 i Torino og 2010 i Vancouver. Han har vunnet to VM-medaljer, i 1996 tok han sølv i alpinkombinasjon og elleve år senere ble han bronsemedaljør under VM 2007 i Åre.
Den 19. februar 2010, under vinter-OL, hadde Järbyn et stygt fall i mennenes super-G-konkurranse og ble fløyet til sykehus med lettere hjernerystelse. Fire dager tidligere endte han på 29.-plass i utforrennet.
Banff (Skottland)
Banff (skotsk-gælisk: Banbh) er en by (town) i regionen Aberdeenshire i Skottland. Banff ligger ved østkysten av Skottland på sørsiden av Moray Firth og ved bukten av samme navn. Den ligger vest for utløpet av elven Deveron, nabybyen Macduff øst for elven har praktisk talt vokst sammen. Banff har historisk status som kongelig burgh, og var inntil 1975 administrasjonssenter for det tradisjonelle grevskapet Banffshire.
Ved folketellingen i 2011 hadde byen en befolkning på 4 082 innbyggere, beregnet til 4 110 i 2014.
Etymologi
Opprinnelsen til byens navn er usikker. Det kan være avledet fra skotsk-gælisk banbh i betydningen «grisunge»; buinne, «en elv»; eller en sammentrekning av Bean-naomh i betydningen «hellig kvinne» (som reflektert i burghens våpenskjold som avbilder jomfru Maria). Den skotske forskeren på toponymi, William J. Watson, skrev at «Det er riktig at Banff er Banb i Book of Deer og Banbh på moderne gælisk — stavelse. På den annen side, banbh, en sugende gris, er ikke egnet — man kan si at det er umulig — som et navn på et sted eller distrikt.»
Aritmetikk
Aritmetikk (fra gresk αριθμός, arithmos = tall/siffer) betegner vanligvis den gren av (eller forløperen for) matematikken som omhandler elementære operasjoner på tall. Blant matematikere benyttes ofte ordet som et synonym for tallteori.
De fire vanlige aritmetiske operasjonene er:
Noen ganger inkluderes også potenser (opphøyd), prosent, kvadratrot og logaritmer.
Aritmetikken til naturlige tall, heltall, rasjonale tall (i form av brøker) og reelle tall læres i grunnskolen. Herunder manuelle oppskrifter (algoritmer) for operasjonene med penn og papir. Siden 1970-tallet har bruken av digitale verktøy (kalkulatorer, PCer, apper på mobiltelefoner) overtatt for penn og papir. Mange vil mene at manuelle oppskrifter likevel har sin plass i skolen fordi det bidrar til økt tallforståelse og gjør de fleste elevene bedre rustet i hverdag og på jobb til å foreta cirka-beregniger raskt i hodet.
Innenfor aritmetikk opererer man med de fire regneartene, som omfatter addisjon, subtraksjon, multiplikasjon og divisjon. Operandene i de tre første regneartene har to sett med navn som ikke bør blandes sammen og brukes samtidig. Med dette menes blant annet at det ikke er tradisjon for å kalle operandene i og resultatet av et addisjonsstykke for addend + ledd = sum.
Hver av disse regneartene utfører en matematisk operasjon på to tall for å danne et tredje.
I digitale verktøy brukes ofte tegnene - istedenfor − og * istedenfor × og på kalkulatorer vises ofte ÷ istedenfor /.
9. april
9. april er den 99. dagen i året, den 100. i skuddår. Det er 266 dager igjen av året.
Navnedag
Rannveig, Rønnaug
Dødsfall
Se flere som døde 9. april i Kategori:Dødsfall 9. april.
Rune Brynhildsen
Rune Brynhildsen (født 26. juni 1965 i Sandefjord) er tidligere journalist og leder av P4. Han jobber i dag som PR-rådgiver. Brynhildsen har arbeidet som journalist i Sandefjords Blad, Forsvarets Forum og Aftenposten, og var med på oppstarten av TV 2 i 1992-1996. Her var han krimreporter og programleder for Sporten, krimprogrammet Øyenvitne og Cupfinaleshowet i 1993. I 2002 ble han ansvarlig redaktør og administrerende direktør i radiokanalen P4 Radio Hele Norge, en jobb han forlot i desember 2004.
Som PR-rådgiver har Brynhildsen jobbet som partner og rådgiver i PR-byråene Geelmuyden.Kiese, Woldsdal & Partnere og Brynhildsen Woldsdal Public Relations. Selskapet skiftet navn til 20/20 Communications etter at han solgte sin eierandel i 2006.
Brynhildsen har også vært programleder på tv-kanalene TV3 (Champions League, 1996-2002, og TVNorge/MAX (fotballsendinger fra Tippeligaen og VM i ishockey( fra 2012-2015..
Han har også vært kommersiell manager for flere norske toppidrettsutøvere, blant annet stavhopper Cathrine Larsåsen, skihopper Bjørn Einar Romøren, friidrettsutøverne Jaysuma N'Dure og Ezinne Okparaebo, svømmer Alexander Dale Oen, bokseverdensmester Cecilia Brækhus og løperne Henrik, Filip og Jakob Ingebrigtsen.
Dänischer Wohld
Dänischer Wohld (dansk: Jernved) er et landskap i Schleswig-Holstein i Tyskland, beliggende mellom Eckernförde og Kielerfjorden. I sør avgrenses halvøya av Kielkanalen. Områdets tyske navn, Dänischer Wohld, henviser til dets posisjon som grenseområde mellom det tyske lenet Holstein og det danske lenet Slesvig. På dansk fantes også navnene Danskerskoven eller Danskeskov (Sylva Danica). Området var ennå i middelalderen dekket av skog og myr, derav det danske navnet Jernved, som betyr hard skog. Halvøya ble blant annet nevnt i Kong Valdemars jordebok fra 1231 som Jarnwith. Navnet finnes ennå i Jernved danske Skole i Dänischenhagen nord for Kiel.
I middelalderen var området dansk krongods med enkelte jyske bosettinger. Ellers var halvøya nesten ubebodd. I 1260 ble halvøya pantsatt til de holsteinske grevene og landområdet ble i større utstrekning kolonisert av saksere som kom fra sør. De ryddet skogene og dyrket opp jorden. I 1662 var allerede 50% av hele skogsområdet ryddet, og i dag er bare 6% af halvøya dekket av skog.
Områdets hovedby er Gettorf. Før 1864 hørte halvøya til hertugdømmet Slesvig. I dag hører mesteparten av halvøya til kreis Rendsburg-Eckernförde. Pries, Friedrichsort og Holtenau ble derimot i 1922 innlemmet i storbyen Kiel. Schilksee fulgte i 1959. Store deler av halvøya er preget av gods og herregårder. Ved kysten finnes småskoger og badestrander med klinter med høyder opp til 30 meter.
Berja senter
Berja senter er et kjøpesenter i Kongsberg sentrum. Senteret ble ombygget og hadde åpning i oktober 2009.
Sanne løgner
Sanne løgner (originaltittel: True Lies) er en amerikansk actionfilm og actionkomedie fra 1994 med Arnold Schwarzenegger og Jamie Lee Curtis i hovedrollene. Regi er ved James Cameron. Sanne Løgner er en slags nyinnspilling av den franske eventyrkomedien Agenter, elskere og ektemenn (La totale!) fra 1991.
Handling
Agent Harry Tasker (Schwarzenegger) har skjult sin identitet for ektefellen. Etter 15 års samliv begynner kona å bli lei ekteskapet. Etterhvert får han en mistanke om at Helen (Jamie Lee Curtis) bedrar ham med Simon (Bill Paxton), og får noen karer til å kidnappe paret. Helen oppdager da at ektemannen er hemmelig agent om natten. Han arbeider for en skyggefull organisasjon med navnet "Omega Sector", som er involvert i jakten på fire atomstridshoder som har forsvunnet fra en tidligere Sovjet-republikk. Det viser seg at en terrororganisasjon har fått tak i våpnene, og da Harrys kone blir dratt inn i det dette tilspisses situasjonen ytterligere.
Priser og nominasjoner
Den ble tildelt tre Saturn Awards, beste regi (James Cameron), beste kvinnelige hovedrolle (Jamie Lee Curtis) og beste spesialeffekter (John Bruno). Curtis vant også en Golden Globe. Den ble også tildelt en ASCAP Award og en American Comedy Award (Curtis).
Den ble i tillegg nominert til en Oscar (visuelle effekter), fire Saturn Award, en Eddie fra American Cinema Editors, en Award of the Japanese Academy (beste fremmedspråklige film), en BAFTA (spesialeffekter), en C.A.S. Award, en Screen Actors Guild og fem MTV Movie Award.
I Norge
Dagbladets anmedler gav den terningkast fire. VGs anmelder var mere negativ og gav den terningkast to.
Filmsiden CINERAMA gav den terningkast fem i 1999. Anmelderen skrev blant annet at: «''Masse god humor, utrolige action-scener, og spenning og høyt tempo hele veien. På enkelte måter minner den litt om James Bond, men har mye mer humor, og er ikke så politisk som JB kan være. En av de bedre action-filmene som er laget!''». DVDarkivet gav den 9 av 10 oppnåelige i 1999 og skrev følgende kommentar: «''Det er ikke mange filmer som kan matche True Lies i action-sjangeren, ihvertfall ikke når det gjelder action vellykket blandet med komedie. Filmen er aldri kjedelig''».
Gullruten 1998
Gullruten 1998 var den første utdelingen av Gullruten i nytt format og som en norsk fjernsynspris. Prisen gjaldt norsk fjernsynsproduksjon fra TV-året 1997 og 1998.
Prisen, med røtter tilbake til 1984, hadde tidligere år fokusert på oppdrags- og reklamefilmer. Foran årets utdeling hadde Norske Film- og TV-produsenters forening startet et samarbeid med de norske TV-kanalene og opprettet stiftelsen Gullruten. Prisen ble dermed endret til å være en fjernsynspris, men innehold fortsatt priskategorier for oppdrags- og reklamefilmer i noen år til. Som en del av omleggingen ble prisutdelingen lagt til Bergen i forbindelse med Nordiske mediedager.
Den første prisutdelingen i nytt format ble avholdt i Forum Kino i Bergen lørdag 6. juni 1998 med Nadia Hasnaoui som programleder, assistert av Frode Alnæs. Det ble delt ut 17 priser, fire av disse innen oppdrags- og reklamefilm. Under utdelingen mottok Arne Hjeltnes fra Gutta på tur to priser mens NRK-veteran Erik Bye fikk den første hedersprisen. Utdelingen ble overført på TV 2.
Nominerte
Beste underholdningsprogram
Beste dramaserie
Beste humorprogram
Beste barneprogram
Beste magasinprogram
Beste reportasje
Beste dokumentar
Beste programleder
Beste skuespiller
Beste promo
Folkets favoritt
Józef Glemp
Józef Glemp (født 18. desember 1929 i Inowroclaw i Polen, død 23. januar 2013 i Warszawa) var erkebiskop av Warszawa fra 7. juli 1981 til 6. desember 2006 og primas for den katolske kirke i Polen. Han ble utnevnt til kardinal i 1983.
Glemp kom med flere antisemittiske kommentarer og han hadde gitt tillatelse til et etablering av et nonnekloster i Auschwitz i 1984. I et møte med jødiske ledere i 1991 beklaget han uttalelsene i 1989. Protestene og intervensjon fra Johannes Paul II førte til nonnene flyttet ut. Glemp antydet at jødene burde beklaget jødiske kommunisters forfølgelse av polske patrioter etter andre verdenskrig. I en seremoni i 2001 ba Glemp om tilgivelse for prester som aksepterte antisemittisme. Glemp selv avviste påstander om antisemittisme.
Bakgrunn
Józef Glemp var sønn av Kazimierz Glemp og Salomei z Kośmickich. Under den tyske okkupasjon av Polen under annen verdenskrig var han og hans yngre søsken var tvangsarbeidere på en tyskdrevet bondegård. Hans skolegang og utdannelse var blitt avbrutt av krigen. Han studerte ved presteseminarene i Gniezno og Poznań før han reiste til Roma, der han studerte ved Gregoriana.
Prest
Etter dette vendte han tilbake til Gniezno, der han ble leder for bispedømmets presteseminar. Senere underviste han i kirkerett ved Warszawas akademi for katolsk teologi.
Biskop, erkebiskop
Glemp ble utnevnt til biskop av Warmia i 1979. I 1981, etter kardinal Stefan Wyszyńskis bortgang, ble han utnevnt til erkebiskop av Gniezno, og ble med det samtidig primas for kirken i Polen. Erkebispedømmet Gniezno var den gang, under kommuniststyret, kombinert ved personalunion med erkebispedømmet Warszawa (slik at de to distinkte bispesetene ble ledet av samme erkebiskop).
Kardinal
Den 2. februar 1983 ble han utnevnt til kardinal av pave Johannes Paul II.
Glemp mottok i 2009 Den hvite ørns orden fra Polens president.
Episkopalgenealogi
Hans episkopalgenealogi er:
Ulvintunnelen
Ulvintunnelen er en 3985 m lang jernbanetunnel på Dovrebanen ved Ulvin og Morskogen i Eidsvoll kommune. Bygging av tunnelen inngår som en del av utbygging av dobbeltspor på jernbanen mellom Eidsvoll og Hamar. Traséen på strekningen der jernbanen gikk langs strandkanten til Mjøsa har vært omstridt, de berørte kommunene Stange og Eidsvoll ønsket tunneler på store deler av strekningen. Miljøverndepartementet avgjorde i 2009 at Ulvintunnelen blir den eneste lengre jernbanetunnelen på strekningen. Tunnelen ble påbegynt 2. september 2011 og ble tatt i bruk høsten 2015. Planlegging og utbygging på strekningen har foregått parallelt med utbygging av E6. E6 går i samme område gjennom Morskogstunnelen.
Litteraturåret 1993
Dødsfall
|| historiker og forfatter (Parkinsons lov) ||align=center| ||align=center|  1909 ||
|| forfatter som skapte "Helgenen" ||align=center| ||align=center| 1907 ||
Jens Schow Fabricius
Jens Schow Fabricius (født 3. mars 1758 i Larvik, død 6. april 1841 i Porsgrunn) var en norsk admiral og eidsvollsmann.
Fabricius ble elev ved Søe Cadet Academiet (nåværende Søværnets Officersskole) i København da han var 11 år. Han ble løytnant i 1779 og steg jevnt i gradene til han nådde viseadmirals rang i 1821.
Han var ekvipasjemester ved Det Kongelige Octroyerede Danske Asiatiske Kompagni, fra 1781 til 1787, så ekvipasjemester ved Fredriksvern verft 1789–93. De følgende år var han på flere tokt, etter hvert som skipssjef. Fra 1801 hadde han kommandoen over Fredriksvern og den norske roflotiljen. Ved krigsutbruddet i 1807 ble han medlem av kommisjonen for Norges sjøforsvar. Hans bolig frem til 1814 var Kommandantboligen i Fredriksvern, som fortsatt er bevart. Kommandantboligen ble fredet i 2011 av Riksantikvaren sammen med øvrige bygninger på Fredriksvern verft.
Han søkte avskjed av helsegrunner i 1809, men dette ble avslått.
12. april 1814 utnevnte Christian Frederik Fabricius til sjef for det nyopprettede sjøkrigskommisariatet. Han var rett før blitt valgt til en av marinens (Sjødefensionen) fire representanter til Riksforsamlingen på Eidsvoll. Han tilhørte selvstendighetsgruppen, men sørget for hele tiden å ha et godt forhold til alle delegatene. En kort periode var han president for forsamlingen. På Riksforsamlingens siste dag 20. mai var det han som i forsoningens ånd tok til orde for å danne en «Broderkjæde» med de kjente ord: Enige og tro inntil Dovre faller.
Oleg Jankovskij
Oleg Ivanovitsj Jankovskij (Оле́г Ива́нович Янко́вский) (født 23. februar 1944 Dzjezkazgan i Kasakhstan i Sovjetunionen, død 20. mai 2009 i Moskva i Russland) var en sovjetisk/russisk skuespiller.
Jens Schow Fabricius
Både før og etter inngåelsen av unionen med Sverige bistod Fabricius statsrådet ved viktige anledninger. Han bidrog sterkt i forhandlingene som førte til at Norge kunne beholde sin flåte mot en mindre erstatning til Danmark.
Malawi under Sommer-OL 1972
Malawi under Sommer-OL 1972. Seksten sportsutøvere fra Malawi deltok i tre sporter under Sommer-OL 1972 i München. Det var første gangen Malawi deltok i et OL, de vant ikke noen medaljer.
Jens Schow Fabricius
I 1824 møtte han på Stortinget for Bratsberg amt.
Etter hvert trakk Fabricius seg tilbake fra aktiv tjeneste. I 1831 søkte han avskjed, men også denne gangen ble det avslått, og først i 1836 – 78 år gammel – kunne han trekke seg endelig tilbake.
På Fredriksvern står det en bauta (reist 17. mai 1914) over Sjødefensionens fire eidsvollsmenn. Hans gravsted fantes på Østre Porsgrunn kirkegård, men ble fjernet av entreprenøren ved rydding på kirketomta.
Audhild Gregoriusdotter Rotevatn
Audhild Gregoriusdotter Rotevatn (født 9. mai 1975) er en norsk journalist, programleder og museumsdirektør.
Rotevatn har utdannelse innen radiojournalistikk fra Høgskulen i Volda, samt statsvitenskap og nordisk språk ved Universitetet i Oslo. Hun har mastergrad i skriftkultur fra Høgskulen i Volda. Rotevatn startet journalistkarrieren som 19-åring i Sunnmørsposten, og arbeidet senere i Bergens Tidende. Etter endt utdanning i radiojournalistikk ved Høgskulen i Volda i 1999 begynte hun i NRK, der hun var reporter og programleder i Dagsnytt og Her og Nå, reporter i Dagsrevyen og programleder i Sportsrevyen.
Rotevatn ble ansatt i Kanal 24 høsten 2003 og var sentral i oppbyggingen av nyhetsredaksjonen frem til kanalen kom på luften 1. januar 2004. Rotevatn var programleder i radiokanalens nyhets- og aktualitetsmagasin Nyhetspuls 17, i august 2006 ble hun nyhetsredaktør. Hun var senere også redaksjonssjef i samme kanal.
Rotevatn har fått flere priser og utmerkelser for sitt journalistiske arbeid, samt for sin konsekvente nynorskbruk. I 2005 fikk hun Alf Helleviks mediemålspris og i 2004 Kringkastingsprisen for bruk av nynorsk.
Fra 2008 til 2010 var hun ansatt i PR-teamet hos firmaet I&M Kommunikasjon AS i Ålesund. I 2010 ble hun styremedlem i NRK der hun satt som fast styremedlem i åtte år og fra 2018 har hun vært juryleder for Statens klarspråkpriser. Hun satt som varamedlem for Personvernnemnda fra 2013 til 2020.
Rotevatn er også styremedlem i DNT Sunnmøre siden 2015.
Hun hadde jobben som redaktør og daglig leder for Allkunne fra 2010 til 2016, da hun ble dekan ved Høgskulen i Volda. I 2019 sa hun opp sin stilling ved Høgskulen for å bli administrerende direktør ved Stiftinga Viti (tidligere Musea på Sunnmøre) som er den største kulturinstitusjonen mellom Bergen og Trondheim.
Slaget ved Muye
Slaget ved Muye (hanzi: 牧野之戰; hanyu pinyin: Mùyě Zhī Zhàn) var et viktig slag i Kinas historie som ble utkjempet ved Muye, sørvest for Shang-hovedstaden Yinxu, muligens i 1046 f.Kr. Kong Wu av Zhou med sine allierte beseiret Shang-dynastiets siste hersker Di Xin, noe som førte til slutten på sistnevntes dynasti og begynnelsen på Zhou-dynastiet.
Bernhard von Gaza
Bernhard von Gaza (født 6. mai 1881, død 25. september 1917) var en tysk roer som deltok i de olympiske leker 1908 i London.
Von Gaza vant en olympisk bronsemedalje i roing under OL 1908 i London. Han kom på tredjeplass i singelsculler bak de britiske roerne Harry Blackstaffe og Alexander McCulloch.
Vasilij Kandinskij
Vasilij Vasiljevitsj Kandinskij (russisk: Василий Васильевич Кандинский; født i Moskva, død 13. desember 1944 i Neuilly-sur-Seine) var en russiskfødt fransk kunstner og kunstteoretiker. Han regnes som en av 1900-tallets viktigste kunstnere, og den første kunstner som produserte et rent abstrakt maleri.
Liv og virke
Kandinskij studerte først juss 1886–92 og kunne fått en glimrende akademisk karriere, men brøt av i 1896 og dro til München i Tyskland, og bodde der til 1918. Han gikk på Anton Azbés (1859–1905) skole og på Kunstakademiet hos Franz von Stuck. I 1901 var han medstifter av kunstnergruppen Phalanx og fungerte som lærer. Der møtte han Gabriele Münter, som han levde sammen med til 1916.
Han arbeidet mest med landskaper, men også gouacher i tilnærmet jugendstil med russisk folklore og eventyr som bakgrunn. 1906-07 bodde han i Sèvres i Frankrike og ble kjent med den franske fauvismen. Da han var tilbake i München, flyttet han og noen venner til landsbyen Murnau 1908–09. Han skapte på den tiden en ny billedform som han bare kalte impresjoner eller komposisjoner. Landskapene gikk i denne perioden over i rene abstraksjoner. Dette førte med seg at han brøt med Neue Künstlervereinigung, som han selv var med på å stifte i 1909, og han slo seg sammen med Franz Marc og de ble kjent som Der Blaue Reiter. De ga ut en almanakk i 1912 med bidrag fra blant annet Arnold Schönberg.
I boken Über das Geistige in der Kunst (1912) uttrykte Kandinskij sin tro på en ny og åndelig tidsepoke. I annen del av denne forklarer han sin harmonilære om farge og form, klart i gjeld til Goethes fargelære når det gjaldt fargenes psykologiske virkning.
Som utlending måtte han forlate Tyskland ved utbruddet av den første verdenskrigen og dro til Moskva etter den russiske revolusjonen. Der ble han engasjert i oppbygging av nye kunstorganisasjoner og etablering av forbindelser til efterkrigstidens tyske kunstnergrupper. Han giftet seg med den unge Nina Andrejevskaja i 1916. Han kom etterhvert i konflikt med sovjetenes offisielle kunstsyn og returnerte til Tyskland i 1921. Etter et kort stopp i Berlin ble han engasjert av Bauhaus-skolen fra 1922 og frem til den ble stengt av nazistene i 1933. En av hans kolleger var Paul Klee. Han skrev boken Punkt und Linie zur Fläche (1926) om bildets formoppbygging. Han ble regnet til de entartete og fikk maleforbud ca. 1934. I alt 136 av verkene hans er registrert som inndradd.
Kandinskij flyttet da videre til Frankrike og levde resten av livet der. Han ble fransk statsborger i 1939.
Kandinskij regnes som en av de viktigste pionerene innen den abstrakte kunsten på begynnelsen av 1900-tallet, sammen med Piet Mondrian og Kasimir Malevitsj. Kandinskijs kunst har fått betegnelsen konstruktivisme og abstrakt ekspresjonisme, og han har hatt stor betydning for senere modernistiske kunstnere både i Europa og USA.
Baku
Baku (aserbajdsjansk: Bakı, persisk: Badkube/باکو ) er hovedstaden i Aserbajdsjan. Byen ble grunnlagt i det 1. årtusen f.Kr. Den hadde i 2011 ca. to millioner innbyggere, mens storbyområdet Baku har omkring 3 millioner. Byen ligger omkring 28 meter under havet og er den laveste liggende nasjonale hovedstaden i verden.
Baku har vært vertskap for flere store idrettsarrangementer, som f.eks. Europalekene i 2015. Den europeiske ungdomsolympiaden (European Youth Olympics Festival, EYOF) ble arrangert i juli 2019. Europaligafinalen i fotball for menn mellom de britiske lagene Chelsea og Arsenal ble spilt her 29. mai 2019. Eurovisjonens Melodi Grand Prix ble avholdt i Baku i 2012.
Historie
Baku er første gang nevnt i historiske kilder i 885 e.kr, men arkeologiske funn tyder på at det har vært bosetting der i flere århundre før Kristi fødsel. På 1000-tallet kom Baku i besittelsen til Shirvanshah-kongedømmet, som på 1100-tallet gjorde byen til sin hovedstad. Bymurene ble styrket og det ble bygd borger inne i og rundt byen. På 1200-tallet og 1300-tallet var Baku tidvis under mongolsk herredømme. På 1500-tallet tok safavidene over byen. Etter deres fall ble byen i 1723 erobret av Peter den store, men ble returnert til Persia i 1735 før Russland vant den tilbake i 1806.